Robert Lawrence Trask
Robert Lawrence Trask var en amerikansk lingvist, fra 1988 professor ved University of Sussex.
Trask var førende inden for udforskningen af det baskiske sprogs udvikling, som han bl.a. beskrev i The history of Basque (1997), og forfatter til et væld af grundbøger og opslagsværker inden for historisk lingvistik.
Han var en dygtig formidler, hvis ligefremme og humoristiske stil fremgår bl.a. af håndbøgerne Mind the Gaffe (2001), Say What you mean! (2005) og How to Write Effective Emails (2005).